钦定古今图书集成/理学汇编/学行典/第285卷 > 礼记 > 《曲礼上》
## 钦定古今图书集成/理学汇编/学行典/第285卷 > 礼记 > 《曲礼上》

志不可满。

〈大全〉马氏曰：“聪明圣智，守之以愚，功被天下，守之以谦。有高世之行，过人之功，而侈然有自大之心，则失其所以为善，此所以不可满也。”

又

是以君子恭敬撙节，退让以明礼。

〈大全〉蓝田吕氏曰：“辞逊之心，礼之端也。君子退逊，所以明礼之用也。”

又

长者问，“不辞让而对，非礼也。”

〈陈注〉长者之前，当执谦虚，不辞让，非事长之礼。

又

〈陈注〉“博闻强识而让”，所谓“有若无，实若虚”者。